|  |  |
| --- | --- |
| **Az előterjesztés tárgya:** | **A szervezeti és működési szabályzatról szóló önkormányzati rendelet felülvizsgálata** |
| **A napirend előterjesztője:** | Tollárné Tóth Tímea polgármester |
| **Az előterjesztést készítette:** | dr. Faragó-Szabó Melitta jegyző |
| **Döntéshozatal módja:** | minősített többséggel, nyílt szavazással |
| **Melléklet:** | rendelet-tervezet (1db)  hatásvizsgálati lap (1db)  indokolás (1 db) |

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 43.§ (3) bekezdése alapján a képviselő-testület az alakuló vagy az azt követő ülésen e törvény szabályai szerint megalkotja vagy felülvizsgálja szervezeti és működési szabályzatáról szóló rendeletét. Az Mötv. 53. §-a tételesen meghatározza a szervezeti és működési szabályzat kötelező tartalmi elemeit, ugyanakkor a törvény egyéb rendelkezései között is található olyan szabályozási tárgykör, amelyet a képviselő-testületnek a helyi sajátosságokhoz igazodva a szervezeti és működési szabályzatában kell rögzíteni.

Miháld Község Önkormányzata Képviselő-testülete 43/2024.(X.9.) képviselő-testületi határozatában felkérte a jegyzőt, hogy az önkormányzat szervezeti és működési szabályzatát vizsgálja felül.

Az önkormányzat szervezeti és működési szabályzatáról szóló 5/2024. (IV.26.) önkormányzati rendeletet felülvizsgálata során megállapításra került, hogy nem tartalmazza teljes körűen az Mötv-ben foglalt kötelező tartalmi elemeket. A szervezeti és működési szabályzat nem rendelkezik arról, hogy melyek azok az előterjesztések, amelyek a bizottság által, illetve állásfoglalásával nyújthatók be (Mötv. 59. § (2)), ezért ezzel a rendeletet ki kell egészíteni. A fentieken túl helyesírási hibák technikai javítására, illetve a szöveg pontosítására (pl. az ülés összehívásának módja,) került sor a rendeletben.

Kérem a Tisztelt Képviselő-testületet, hogy a szervezeti és működési szabályzat módosításáról szóló rendelet tervezetét tárgyalja meg és döntsön annak elfogadásáról.

*A rendelet megalkotásához az Mötv. 42. § a. pontja és 50.§ alapján minősített többség szükséges.*

Miháld, 2024. november 14.

Tollárné Tóth Tímea s.k.

polgármester